CELEX: 62018TA0655
Language: lv
Date: 2021-10-13 00:00:00
Title: Lieta T-655/18: Vispārējās tiesas 2021. gada 13. oktobra spriedums – Aupicon u.c./EĀDD (Civildienests – Ierēdņi – Pagaidu darbinieki – Līgumdarbinieki – Atalgojums – EĀDD personāls, kas pilda pienākumus trešajā valstī – Civildienesta noteikumu X pielikuma 10. pants – Piemaksas par dzīves apstākļiem ikgadējs novērtējums – Pamatnostādnes piemaksas par dzīves apstākļiem noteikšanai – Lēmums, ar ko piemaksu par dzīves apstākļiem personālam, kas pilda pienākumus Ganā, nosaka 20 % apmērā – Pamatnostādnēs prasītās anketas neaizpildīšana – Procesuāls pārkāpums – Acīmredzama kļūda vērtējumā)

6.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 490/29
            
         
      Vispārējās tiesas 2021. gada 13. oktobra spriedums – Aupicon u.c./EĀDD
      (Lieta T-655/18) (1)
      
      (Civildienests - Ierēdņi - Pagaidu darbinieki - Līgumdarbinieki - Atalgojums - EĀDD personāls, kas pilda pienākumus trešajā valstī - Civildienesta noteikumu X pielikuma 10. pants - Piemaksas par dzīves apstākļiem ikgadējs novērtējums - Pamatnostādnes piemaksas par dzīves apstākļiem noteikšanai - Lēmums, ar ko piemaksu par dzīves apstākļiem personālam, kas pilda pienākumus Ganā, nosaka 20 % apmērā - Pamatnostādnēs prasītās anketas neaizpildīšana - Procesuāls pārkāpums - Acīmredzama kļūda vērtējumā)
      (2021/C 490/30)
      Tiesvedības valoda – franču
      
         Lietas dalībnieki
      
      
         Prasītāji: Delphine Aupicon (Gaborone, Botsvana) un 10 citi prasītāji, kuru uzvārdi ir minēti spieduma pielikumā (pārstāvis: N. de Montigny, advokāts)
      
         Atbildētājs: Eiropas Ārējās darbības dienests (pārstāvji: S. Marquardt un R. Spáč, pārstāvji, kam palīdz M. Troncoso Ferrer, F.-M. Hislaire un C. García Fernández, advokāti)
      
         Priekšmets
      
      Prasība, kas ir pamatota ar LESD 270. pantu un ar ko tiek lūgts, pirmkārt, atcelt EĀDD budžeta un administrācija ģenerāldirektora 2017. gada 19. decembra lēmumu par Eiropas Savienības Civildienesta noteikumu X pielikuma 10. pantā noteiktās piemaksas par dzīves apstākļiem noteikšanu Eiropas Savienības personālam, kas pilda pienākumus Ganā 20 % apmērā no atsauces summas, un, otrkārt, ciktāl nepieciešams, atcelt prasītāju 2018. gada janvāra paziņojumus par algu, jo tajos pirmo reizi tiek piemērots šis lēmums.
      
         Rezolutīvā daļa
      
      
                  1)
               
               
                  Atcelt Eiropas Ārējās darbības dienesta (EĀDD) budžeta un administrācijas ģenerāldirektora 2017. gada 19. decembra lēmumu par Eiropas Savienības Civildienesta noteikumu X pielikuma 10. pantā noteiktās piemaksas par dzīves apstākļiem noteikšanu 2018. gadam, ciktāl ar to, sākot no 2018. gada 1. janvāra, Eiropas Savienības personālam, kas pilda pienākumus Ganā, piemaksu par dzīves apstākļiem nosaka 20 % apmērā no atsauces summas.
               
            
                  2)
               
               
                  Atcelt Delphine Aupicon un citu prasītāju, kuru uzvārdi ir norādīti sprieduma pielikumā, paziņojumus par algu, kurus EĀDD ir izdevis par 2018. gada janvāri, ciktāl tajos tiek piemērots ĒADD 2017. gada 19. decembra lēmums, ar ko no 2018. gada 1. janvāra Eiropas Savienības personālam, kas pilda pienākumus Ganā, piemaksas par dzīves apstākļiem likmi nosaka 20 % apmērā no atsauces summas.
               
            
                  3)
               
               
                  EĀDD atlīdzina tiesāšanās izdevumus.
               
            
         (1)  OV C 25, 21.1.2019.